Okresná prokuratúra Žilina 
Moyzesova 20, 011 56 Žilina 1

Číslo: 3 Pv 636/14/5511	Žilina, 03.11.2015 
EEČ : 2-43-4111-2015

U Z N E S E N I E

Trestná vec:	obv. XXXXX 
Trestný čin:	Zločin Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žilina 

Podľa § 215 odsek 1 písmeno h Trestného poriadku zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX
	väzba: nie
ktorý je trestne stíhaný pre trestný čin:
- Zločin Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

          v skutku č. 1 ako osoba konajúca za podnikateľský subjekt XXXXX so sídlom XXXXX, v období október 2012 a následne od mesiaca september 2013 do mesiaca apríl 2014 riadne odovzdal Sociálnej poisťovni, pobočka XXXXX, A. Bernoláka 53, XXXXX, mesačné výkazy poistného, avšak splatné poistné na sociálne poistenie a príspevok na starobné dôchodkové sporenie zrazené zo mzdy zamestnancov neodviedol určenému príjemcovi vo výške 3.204,23 EUR, napriek tomu, že spoločnosť XXXXX v dňoch splatnosti disponovala peňažnými prostriedkami na vykonanie úplnej úhrady odvodov, čím spôsobil škodu Sociálnej poisťovni, pobočka XXXXX, v uvedenom rozsahu, pričom následne uhradil celé poistné zadržané zo mzdy zamestnancov vo výške 3.204,23 EUR.  

           lebo zanikla trestnosť činu  
 
Odôvodnenie:
Na základe trestných oznámení Sociálnej poisťovne, pobočka XXXXX, vyšetrovateľ OR PZ XXXXX, OKP uznesením z 15.07.2014 podľa § 199 ods. 1 Tr. por. začal trestné stíhanie a uznesením ČVS:ORP-699/3-VYS-ZA-2014 z 24.04.2015 vzniesol obvinenie podľa § 206 ods. 1 Tr. por. XXXXX zo zločinu neodvedenia dane a poistného podľa § 277 ods. 1, 2 písm. d) Tr. zák. a prečinu nezaplatenia dane a poistného podľa § 278 ods. 1 Tr. zák. na tých skutkových základoch, že
           v skutku č. 1 ako osoba konajúca za podnikateľský subjekt XXXXX so sídlom XXXXX, v období október 2012 a následne od mesiaca september 2013 do mesiaca apríl 2014 riadne odovzdal Sociálnej poisťovni, pobočka XXXXX, XXXXX, XXXXX, mesačné výkazy poistného, avšak splatné poistné na sociálne poistenie a príspevok na starobné dôchodkové sporenie zrazené zo mzdy zamestnancov neodviedol určenému príjemcovi vo výške 3.204,23 EUR, napriek tomu, že spoločnosť XXXXX v dňoch splatnosti disponovala peňažnými prostriedkami na vykonanie úplnej úhrady odvodov, čím spôsobil škodu Sociálnej poisťovni, pobočka XXXXX, v uvedenom rozsahu, pričom následne uhradil celé poistné zadržané zo mzdy zamestnancov vo výške 3.204,23 EUR,

          v skutku č. 2 ako osoba konajúca za podnikateľský subjekt XXXXX so sídlom XXXXX v období október 2012 a následne od mesiaca september 2013 do mesiaca apríl 2014 riadne odovzdal Sociálnej poisťovni, pobočka XXXXX, XXXXX XXXXX, mesačné výkazy poistného, avšak splatné poistné na sociálne poistenie a príspevok na starobné dôchodkové sporenie nezaplatil určenému príjemcovi vo výške 8.798,46 EUR, napriek tomu, že spoločnosť XXXXX v dňoch splatnosti disponovala peňažnými prostriedkami na vykonanie úplnej úhrady odvodov, čím spôsobil škodu Sociálnej poisťovni, pobočka XXXXX, v uvedenom rozsahu, pričom následne vykonal čiastočnú úhradu vo výške 274,72 EUR. 

	V priebehu vyšetrovania bol obv. XXXXX vyšetrovateľom poučený o podmienkach účinnej ľútosti podľa § 86 ods. 1 písm. e) Tr. zák. vedúcej k zániku trestnosti činu. 

	Splnomocnená zástupkyňa poškodeného subjektu Sociálna poisťovňa, pobočka XXXXX, pred vyšetrovateľom dňa 13.07.2015 potvrdila, že XXXXX zaplatil celé poistné zadržané zo mzdy zamestnancov vo výške 3.204,23 €, ale na poistnom za zamestnávateľa dlhuje naďalej 8.523,74 €. Ako dôkaz do spisu predložila saldokonto odvádzateľa za predmetné obdobie. 

	Preštudovania spisu dňa 25.08.2015 sa obv. XXXXX nezúčastnil. 

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

	Ustanovenie § 86 ods. 2 Tr. zák. sa obv. XXXXX netýka, pretože dosiaľ nebol potrestaný súdom, ani proti nemu v predchádzajúcich dvoch rokoch nebolo zastavené trestné stíhanie podľa § 215 ods. 1 písm. h) Tr. por. 

	Podľa § 86 ods. 1 písm. e) Tr. zák. trestnosť trestného činu zaniká vtedy, ak ide o trestný čin neodvedenia dane a poistného podľa § 277 Tr. zák.,  ak poistné bolo dodatočne zaplatené, najneskôr nasledujúci deň po dni, keď sa páchateľ po skončení vyšetrovania mohol oboznámiť s jeho výsledkami. 

	Keďže obv. XXXXX zaplatil celé dlžné poistné za zamestnancov, ale neuhradil dlžné poistné za zamestnávateľa, v tomto trestnom konaní sa naďalej pokračuje.
	
	Predmetné procesné a hmotnoprávne ustanovenia bolo potrebné aplikovať v trestnej veci XXXXX.

  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	XXXXX 
	 prokurátor